Genre: Opinion/Argumentation

Bihač Open 2012 <p/> avtor: (zunanji) Stjepko Marenić <p/> 22.05.2012 <p/> Tradicionalni Bihač Open letošnje leto ni zablestel v luči, kot smo ga bili vajeni izpred zadnjih nekaj let. Natančnega razloga za to ne vem, zdelo se mi je le, da je bilo vse skupaj organizirano in izpeljano z manj strasti in navdušenja. <p/> Tehtanje se je začelo okrog 15:00 ure. Ob prihodu tekmovalcev je bilo takoj opazit, da bo predvsem ženski del tekmovanja letos zelo skromen z udeležbo. Pojavile so se samo tri tekmovalke v body-fitness kategoriji in dve tekmovalki v bikini kategoriji. To je takorekoč razočaranje za tekmovanje takega slovesa. Poleg tekmovalcev iz Bosne in Hercegovine, ki letos niso bili kaj prida konkurenčni, je večina tekmovalcev prihajala iz Hrvaške. Pogrešal sem predstavnike iz Slovenije in Madžarske, ki so s svojo udeležbo precej dvignili kakovost in konkurenčnost tekmovanja. <p/> Precejšnje razočaranje je predstavljalo tudi število obiskovalcev tekmovanja. Gostujoča dvorana je bila zadnja leta znatno bolj polna, prav tako so bili navijači navijaško že bolje razpoloženi. <p/> Tekmovanje se je začelo ob 18:30 uri. Potekalo je veliko hitreje kakor prejšnja leta, kar je pohvale vredno, toda razlog za to je najverjetneje nizka udeležba tekmovalcev. <p/> Bikini fitness <p/> Bodybuilding preko 95kg <p/> Absolutna bodybuilding <p/> Adoni Costo <p/> Celoten dogodek se je zaključil s tradicionalno zakusko okrog 11 ure zvečer. <p/> Najslabšo udeležbo je zabeležila bikini kategorija. Mislim, da slednja še ni dovolj razširjenja v Bosni in Hercegovini, da bi jo ljudje razumeli, oziroma bi si želeli take kategorije. Upam, da se bo v prihodnjih letih bolj uveljavila. <p/> Na samo tekmovanje je slabo luč vrglo tudi nekaj dvomljivih in spornih sodniških odločitev. Upam, da se zadeve v prihodnje ne bodo ponovile, saj takšno obnašanje sodnikov lahko vodi do še večjega upada tekmovalcev in s tem kvalitete tekmovanja. <p/> Osebno sem se iz tekmovanja vrnil z dobrimi vtisi. Moj tekmovalec Marko Barić je osvojil prvo mesto in s tem zlato medaljo v svoji kategoriji. Prav tako uspešna je bila tekmovalka Meri Anronić, kateri sem priskočil na pomoč zadnji teden priprav pred tekmovanjem. Žalosti me le dejstvo, da ni osvojila prvega mesta, saj je pokazala veliko boljšo pripravljenost od prvouvrščene. Toda spet dodajam, odločitve nekaterih sodnikov so bile precej dvomljive in sumljive.